**Tájékoztató a középiskolában tanulók egyszeri tanulmányi támogatásáról, szociális rászorultság alapján**

**Tisztelt Lakosság!**

Isaszeg Város Önkormányzat Képviselő-testületének Szociális, Köznevelési és Családügyi Bizottsága Isaszeg Város Önkormányzata Képviselő-testületének a középiskolai és felsőfokú tanulmányi támogatásokról szóló 7/2022. (III. 25.) önkormányzati rendeletében foglaltak szerint egyszeri, azonos összegű, de 15.000 Ft-ot meg nem haladó, támogatásban részesítheti azt a középiskolai oktatási intézményben tanulót, aki

* **nappali tagozatos képzésben vesz részt** **az érettségi megszerzéséhez**,
* a bizonyítványban feltüntetett **tanulmányi átlaga a 4,0 átlagot kerekítés nélkül eléri,**
* a pályázóval **közös háztartásban élők egy főre jutó havi jövedelme nem éri el** **a**pályázat elbírálásakor érvényben lévő mindenkori **szociális vetítési alap**(28.500 Ft)**200%-át**, **azaz 2024-ben** **az** **57.000 Ft-ot**,
* **és a környezettanulmány alátámasztja a szociális rászorultságot**.

**A támogatás iránti kérelem, a tanulmányi félév befejezését követően, minden év február 15., és július 15. napjáig nyújtható be**

**az Isaszegi Polgármesteri Hivatal (2117 Isaszeg, Rákóczi u. 45.)**

* **Ügyfélszolgálati Irodájában**(tel.: 28/583-100).

Hétfő: 8.00–12.00, 13.00–17.30; kedd, szerda, csütörtök: 8.00-12.00 és 13.00-16.30, péntek: 8.00-12.00.

* **Szociális és Igazgatási Irodában (8. sz.)**(tel.: 28/583-104).

Hétfő: 13.00–16.30; szerda: 8.00–12.00 és 13.00–16.00, péntek: 8.00-12.00.

A kérelem nyomtatvány [**https://isaszeg.asp.lgov.hu**](https://isaszeg.asp.lgov.hu/) oldalról letölthető, vagy a Polgármesteri Hivatal **Ügyfélszolgálati Irodájában és a Szociális és Igazgatási Irodában elérhető ügyfélfogadási időben.**

**A kérelemhez csatolni szükséges dokumentumok:**

* A támogatás iránti kérelemhez csatolni kell az érvényes diákigazolványt,
* a 6 és 8 évfolyamos középfokú intézményben tanulók esetében szükséges a közoktatási intézmény által kiadott jogviszony igazoló lap becsatolása, mellyel a tanuló az érettségi megszerzésére irányuló középfokú képzésben való részvételét igazolja.
* az adott félévi/tanév végi bizonyítvány másolata a tanulmányi átlagról;
* a bankszámlakivonat, a számlatulajdonost és számlaszámot tartalmazó részének másolata, amennyiben a támogatást bankszámlára kéri;
* a közös háztartásban élők jövedelemigazolásai,
* TAJ kártya, lakcímkártya, személyazonosító igazolvány (kérelmező és a tanuló).

**Polgármesteri Hivatal**